cyanic-selkie/wikianc huggingface dataset:
समर कैम्प (ग्रीष्मकालीन शिविर)
कनाडा में साइंस एण्ड नेचर कैम्प्स (विज्ञान और प्रकृति शिविर)
कनाडा में विज्ञान और प्रकृति पर ध्यान केंद्रित करने वाले कुछ जाने माने समर कैम्पों में डीप रिवर साइंस अकैडमी, शाड वैली और कई विश्वविद्यालय प्रायोजित एवं आयोजित डे कैम्प शामिल हैं जिनमें यूनिवर्सिटी ऑफ टोरंटों का साइंस आउटरीच, स्पेस कैम्प कनाडा और अब अप्रचलित हो चुका अल्गोंक़ुइन स्पेस कैम्प्स शामिल हैं जिसका आयोजन अल्गोंक़ुइन रेडियो ऑब्ज़र्वेटरी द्वारा किया जाता था।
टेक कैम्प्स
टेक कैम्पों में प्रौद्योगिकी शिक्षा पर ध्यान केंद्रित किया जाता है। इस तरह के समर कैम्पों में गेम डिजाइन, 3डी गेम रचना, वेब डिजाइन, ग्राफिक डिजाइन, रोबोट निर्माण और प्रोग्रामिंग लैंग्वेज जैसे क्षेत्र में इक्कीसवीं (21st) सदी के कौशलों को विकसित किया जाता है। इस तरह के समर कैम्पों का आयोजन आम तौर पर कॉलेज के परिसरों में किया जाता है। कई विश्वविद्यालय अब भावी छात्रों तक पहुँचने, राजस्व पैदा करने और सामुदायिक सेवा आउटरीच प्रदान करने के एक तरीके के रूप में गर्मियों में प्रौद्योगिकी-केंद्रित कैम्पों का आयोजन करने लगे हैं। जिनके उदाहरणों में यूनिवर्सिटी ऑफ मिशिगन स्कूल ऑफ आर्ट एण्ड डिजाइन और डेपॉल यूनिवर्सिटी कॉलेज ऑफ कंप्यूटिंग एण्ड डिजिटल मीडिया शामिल हैं। इसके अलावा, कुछ ऐसी भी अमेरिकी-आधारित कंपनियां हैं जो पूरे उत्तर अमेरिका में हर गर्मियों में विश्वविद्यालयों में टेक कैम्पों का आयोजन करती हैं। इनमें से सबसे प्रमुख कैम्पों में इमेजिनेशन कंप्यूटर कैम्प्स, आईडी टेक कैम्प्स, डिजिटल मीडियल अकैडमी और जायंट कैम्प्स शामिल हैं।
आर्ट एण्ड परफॉर्मिंग आर्ट कैम्प्स (कला और प्रदर्शन कला शिविर)
अन्य कैम्प तरह-तरह की कलाओं के लिए ग्रीष्मकालीन प्रशिक्षण का मैदान बन गए हैं। कई कैम्पों में दृश्य कला, संगीत, थिएटर, भाषण, वाद-विवाद, नृत्य, सर्कस कला, रॉक एण्ड रोल, जादू और अन्य विशेषताओं सहित कलात्मक एवं प्रदर्शन क्रियाकलापों की एक श्रृंखला में वैकल्पिक कक्षाएं प्रदान की जाती हैं। इनमें से कुछ कार्यक्रमों के तहत किसी एक विशेष क्षेत्र में संकीर्ण ध्यान केंद्रित किया जाता है जबकि अन्य कार्यक्रमों के तहत कार्यक्रमों की एक विस्तृत श्रृंखला प्रदान की जाती है। इन क्रियाकलापों की लोकप्रियता की वजह से कई पारंपरिक कैम्पों के कार्यक्रमों में दृश्य एवं प्रदर्शन कला के कुछ तत्व भी शामिल कर लिए गए हैं।
कुछ कैम्पों में काफी ऊंचे स्तर के निर्देश और प्रदर्शन के अवसर प्रदान किए जाते हैं; ऐसा इसलिए किया जाता है जिससे पूर्व अनुभव और कौशल वाले कैम्पर एक सिम्फनी ऑर्केस्ट्रा के सामने एकल प्रदर्शन करने या अपने दम पर एक कलात्मक कृति की रचना करने में सक्षम हो सकें. अधिकांश कला और प्रदर्शन कला आधारित समर कैम्पों में आरम्भकर्ताओं की जरूरतों को भी पूरा किया जाता है जिसके तहत बच्चों को एक नई कला को आजमाने या एक नए कौशल को सीखने का मौका दिया जाता है।
प्रदर्शन कला आधारित कैम्पों में अक्सर 3 से 4 साप्ताहिक सत्र चलाए जाते हैं जिनका अंत कुछ खास किस्म के प्रदर्शन के साथ होता है जिसमें माता-पिता और परिवार के लोग शामिल होते हैं।
स्पोर्ट्स कैम्प्स या खेलकूद शिविर
संयुक्त राज्य अमेरिका में आयोजित होने वाले ओवरनाइट समर कैम्पों को तीन समूहों में रखा गया है। इनमें से अधिक पारंपरिक कैम्पों में लड़कों तथा लड़कियों को कई खेलों के बारे में जानने और उन्हें खेलने का मौका मिलता है। सत्र आम तौर पर 3 से 8 सप्ताह लंबे होते हैं और कुछ कैम्पों में कई सत्र होते हैं। जबकि कई ताकतवर एथलीट इन कैम्पों में शामिल होते हैं, एक पारंपरिक स्पोर्ट्स कैम्प कार्यक्रम के तहत कम कुशल एथलीटों की जरूरतों को भी पूरा किया जाता है और इसके लिए सभी कैम्परों को क्षमता के आधार पर चुनी गए टीमों से प्रतिस्पर्धा करने के मौका दिया जाता है जिससे सभी बच्चों को अपनी दैनिक प्रतियोगिताएं में अपनी टीम की सफलता में योगदान देने का अवसर प्राप्त होता है। इनमें कुछ कैम्पों का संचालन लगभग 100 साल से हो रहा है। इन कैम्पों में आम तौर पर टीम स्पोर्ट्स के माध्यम से बच्चे के समग्र विकास पर ध्यान केंद्रित किया जाता है; केवल एक एथलीट के रूप में ही नहीं बल्कि एक व्यक्ति, एक बंकमेट, एक टीममेट और एक दोस्त के रूप में भी उनके व्यक्तित्व पर ध्यान दिया जाता है। इनमें से कई कैम्पों में अधिक विविध अनुभव के लिए तरह-तरह के गैर-स्पोर्ट्स कार्यक्रमों को शामिल किया जाता है।
कई स्पोर्ट्स कैम्प दूसरे प्रकार के होते हैं जो लगभग खास तौर पर किसी एक विशेष खेल पर ध्यान देते हैं। ये कैम्प आम तौर पर हर कैम्पर को एक खेल में कौशल हासिल करने में मदद करने पर ध्यान केंद्रित करते हैं जो उन्हें आत्मविश्वास प्राप्त करने और स्कूल वापस लौटने पर टीम बनाने के अवसर को बेहतर बनाने में मदद करते हैं। दरअसल, इस तरह के गहन ग्रीष्मकालीन प्रशिक्षण के माध्यम से कुछ कैम्परों को राष्ट्रीय स्तर पर प्रतिस्पर्धी बनने में मदद की जाती है। ये कैम्प आम तौर पर सप्ताह भर चलने वाले सत्रों का संचालन करते हैं और हर सप्ताह पाठ्यक्रम की पुनरावृत्ति के बावजूद कुछ कैम्पर एक से अधिक सत्र में शामिल हो सकते हैं। कुछ एकल-स्पोर्ट कैम्प लंबे सत्र प्रदान करते हैं। इन कैम्पों के कई अनुदेशक स्थानीय टीमों के कोच होते हैं और इस प्रकार कई एथलीटों को कोच के साथ स्कूल वर्ष के दौरान खेलने के लिए मूल्यवान अतिरिक्त समय मिलता है (या उस कोच के साथ जिनके साथ वे आने वाले स्कूल वर्ष के दौरान खेलने की उम्मीद करते हैं).
मल्टी-स्पोर्ट और सिंगल-स्पोर्ट दोनों तरह के कैम्पों का संचालन संभवतः अनुभवी शिक्षकों द्वारा किया जाता है (जो आम तौर पर गर्मियों की छुट्टियाँ में अपनी स्कूली जिम्मेदारियों से मुक्त होते हैं). केबिन स्टाफ, इंस्ट्रक्टर और काउंसलर आम तौर पर कॉलेज एथलीट होते हैं। सबसे बेहतर स्पोर्ट्स कैम्प भावी एथलीटों को मानसिक तथा शारीरिक, दोनों दृष्टियों से चुनौतीपूर्ण माहौल प्रदान करने में सफल होते हैं। ऐसा कुछ हद तक इसलिए संभव है क्योंकि कई काउंसलर कैम्पर के रूप में शामिल होते हैं और इस प्रकार वहां एक जीवंत "कैम्प कल्चर" होता है जो एक विस्तृत कैम्प फैमिली में नए कैम्परों का स्वागत करता है और उच्च मानक स्थापित करता है जिन्हें प्राप्त करने के लिए नवागत कैम्परों को प्रोत्साहित किया जाता है।
लोकप्रियता हासिल करने वाले एक अधिक हाल के तीसरे प्रकार के स्पोर्ट्स कैम्पों में ओवरनाइट कैम्पों में जाने वाले एथलीटों के बजाय एथलीटों के लिए प्रोफेशनल कोच और ट्रेनर को शामिल किया जाता है। ये कैम्प युवा स्पोर्ट्स टीमों के लिए अधिक उपयुक्त होते हैं क्योंकि ये काफी कम खर्च पर स्कूल और क्लब की टीमों की समय-सूची के अनुसार उत्कृष्ट प्रशिक्षण प्रदान करने का एक प्रभावी समाधान प्रदान करते हैं। इसके लिए किसी भी कैम्पर को कोई यात्रा, रूम और बोर्डिंग खर्च नहीं देना पड़ता है जिससे इन कैम्पों का खर्च अक्सर इसी स्तर की ट्रेनिंग देने वाले औसत ओवरनाइट स्पोर्ट्स कैम्पों में होने वाले खर्च का 1/4 से 1/3 हिस्से के बीच होता है। कैम्पर घर पर रहते हैं और अपने स्कूल या क्लब की कैम्प ट्रेनिंग में शामिल होते हैं। लिव 2 कम्पीट, इस तरह के कैम्प अनुभव की शुरुआत करने वाले कैम्पों में से एक है; यहां हाई स्कूल की स्पोर्ट्स टीमों के लिए सिंगल-स्पोर्ट केंद्रित कैम्प अनुभव प्रदान किया जाता है।
बेहतरीन स्पोर्ट्स कैम्प कैम्परों की फुटबॉल, टेनिस, लैक्रोस, या कुश्ती कौशल को केवल बेहतर बनाने के अलावा और भी बहुत कुछ करते हैं; वे हर बच्चे को एक अधिक कुशल एथलीट, एक अधिक उदार प्रतियोगी, एक अधिक प्रतिबद्ध टीम प्लेयर और एक अधिक आत्मविश्वासी व्यक्ति बनने में मदद करते हैं।
वेट लॉस कैम्प अर्थात् वजन कम करने वाले शिविर
वेट लॉस या "फैट" कैम्पों अर्थात् वजन कम करने या चर्बी घटाने वाले शिविरों का आयोजन रातभर कैम्पिंग करने वाले बच्चों और किशोर-किशोरियों के लिए किया जाता है जिसके तहत वे समर कैम्प का अनुभव प्राप्त करने के दौरान वजन कम करने और उसे अपने आप से दूर करने के बारे में सीखते हैं।
यहूदी शिविर
यहूदी समर कैम्प कैम्परों को पारंपरिक कैम्प क्रियाकलापों के अलावा धर्म को जीने और उसे अनुभव करने का एक माहौल प्रदान करता है। कुछ कैम्प रूढ़िवादी, सुधारवादी, पुनर्निर्माणवादी, या अनुदारवादी जैसी विशिष्ट यहूदी गतिविधियों का हिस्से होते हैं और कुछ यहूदीवाद और यहूदी जीवन में इज़राइल की भूमिका पर ध्यान केंद्रित करते हैं, जबकि अन्य यहूदी संस्कृति के माध्यम से सकारात्मक यहूदी पहचान निर्माण वाले अनुभव प्रदान करने पर ध्यान केंद्रित करते हैं। उनके व्यापक कार्यक्षेत्र में विशेषता कैम्पों से लेकर सामान्य सर्व-समावेशी क्रियाकलाप कैम्पों और विशेष आवश्यकता कार्यक्रमों/कैम्पों के सभी हितों को कवर किया जाता है।
कई यहूदी समर कैम्प अमेरिकी यहूदियों को एक दूसरे के साथ-साथ इज़राइली कर्मचारियों के साथ भी गर्मियों की छुट्टियाँ बिताने का अनुभव प्रदान करते हैं। संयुक्त राज्य अमेरिका में यहूदी कैम्पों की मुख्य भूमिका, युवा यहूदी बच्चों को अपने समुदाय की खोज करने और उसके साथ अपनी पहचान कायम करने में सक्षम बनाना है।
बरौना
बरौना एटा जिले के पटियाली प्रखण्ड का एक गाँव है।
प्रकृति पुरुष कालिदास (नाटक)
प्रकृति पुरुष कालिदास शिवमंगल सिंह सुमन की रचना है।
खम्हारपाली, सांरगढ मण्डल
खम्हारपाली, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
गोर्खालैंड
गोरखालैंड, भारत के अन्दर एक प्रस्तावित राज्य का नाम है, जिसे दार्जीलिंग और उस के आस-पास के भारतीय गोरखा बहुल क्षेत्रों (जो मुख्यतः पश्चिम बंगाल में हैं) को मिलाकर बनाने की माँग होती रहती है। गोरखालैण्ड की मांग करने वालों का तर्क है कि उनकी भाषा और संस्कृति शेष बंगाल से भिन्न है। गोरखालैण्ड की यह मांग हड़ताल, रैली और आंदोलन के रूप में भी समय-समय पर उठती रहती है।
क्षेत्र का इतिहास
इतिहासिक रुपसे दार्जिलिङ और इसके आसपासका तराई क्षेत्र तत्कालिन किरात राज्यका हिस्सा था जिसे बिजयपुर के नाम से जाना जाता था बिजयपुर राज्य के बिघटन के बाद इस क्षेत्र पर सिक्किम और भुटान का कब्जा हुवा। सिक्किम अधिराज्य की स्थापना १६४२ ई० में हुआ था, तब दार्जीलिंग सिक्किम अधिराज्य का एक क्षेत्र हुआ करता था। जब ईस्ट इंडिया कम्पनी भारत में अपना पैर पसार रहा था, उसी समय हिमालयी क्षेत्र में भी गोरखा नामक अधिराज्य पड़ोस के छोटे-छोटे राज्यों को एकीकरण कर अपना राज्य विस्तार कर रहा था।
सन १७८० में गोरखाओं ने सिक्किम पर अपना प्रभुत्व जमा लिया और अधिकांश भाग अपने राज्य में मिला लिया जिसमें दार्जीलिंग और सिलीगुड़ी शामिल थें। गोरखाओं ने सिक्किम के पूर्वी छोर टिस्टा नदी तक और इसके तराई भाग को अपने कब्जे में कर लिया था। उसी समय ईस्ट इंडिया कम्पनी उत्तरी क्षेत्र के राज्यों को गोरखाओं से बचाने में लग गए और इस तरह सन १८१४ में गोरखाओं और अंग्रेजों के बीच एंग्लो-गोरखा युद्ध हुआ। इस युद्ध में गोरखाओं कि हार हुई फलस्वरूप १८१५ में वे एक संधि जिसे सुगौली संधि कहते हैं पर हस्ताक्षर करने के लिए मजबूर हो गए। सुगौली संधि के अनुसार गोरखाओं को वह सारा क्षेत्र ईस्ट इंडिया कम्पनी को सौंपना पड़ा जिसे गोरखाओं ने सिक्किम के राजा चोग्याल से जीता था। गोरखाओं को मेची से टिस्टा नदी के बीच के सारे भू-भाग ईस्ट इंडिया कंपनी को सौंपना पड़ा।
बाद में १८१७ में तितालिया संधि के द्वारा ईस्ट इंडिया कंपनी ने गोरखाओं से लिये सारे भू-भाग सिक्किम के राजा चोग्याल को वापस सौंप दिए और उनके राज्य के स्वाधीनता की गारंटी दी।
नवम्बर १८६४ में भूटान और ईस्ट इंडिया कंपनी के बीच सिंचुला संधि हुई जिसमें बंगाल डुआर्स जो असल में कूच बिहार राज्य के हिस्से थें जिसे युद्ध मे भूटान ने कूच बिहार से जीत लिया था के साथ-साथ भूटान के कुछ पहाड़ी क्षेत्र और कालिम्पोंग को सिंचुला संधि के अंतर्गत ईस्ट इंडिया कंपनी को देने पड़ें।
१८६१ से पहले और १८७०-१८७४ तक दार्जीलिंग जिला एक अविनियमित क्षेत्र (Non-Regulated Area) था अर्थात यहां अंग्रेजों के नियम और कानून देश के दूसरे हिस्से की तरह स्वतः लागू नही होते थें, जबतक की विशेष रूप से लागू नहीं किया जाता था। १८६२ से १८७० के बीच इसे विनियमित क्षेत्र (Regulated Area) समझा जाता रहा। १८७४ में इसे अविनियमित क्षेत्र से हटाकर इसे अनुसूचित जिला (Schedule district) का दर्जा दे दिया गया और १९१९ में इसे पिछड़ा क्षेत्र (Backward tracts) कर दिया गया। १९३५ से लेकर भारत के आजादी तक यह क्षेत्र आंशिक रूप से बाहरी क्षेत्र (Partially Excluded area) कहलाया।
भारत के आजादी के बाद १९५४ में एक कानून पास किया गया "द अब्जॉर्बड एरियाज (कानून) एक्ट १९५४" जिसके तहत दार्जीलिंग और इस के साथ के क्षेत्र को पश्चिम बंगाल में मिला दिया गया।
अलग प्रशासनिक इकाई की मांग
दार्जीलिंग में अलग प्रशासनिक इकाई की मांग १९०७ से चली आ रही है, जब हिलमेन्स असोसिएशन ऑफ दार्जीलिंग ने मिंटो-मोर्ली रिफॉर्म्स को एक अलग प्रशासनिक क्षेत्र बनाने के लिए ज्ञापन सौंपी।
१९१७ में हिलमेन्स असोसिएशन ने चीफ सेक्रेटरी, बंगाल सरकार, सेक्रेटरी ऑफ स्टेट ऑफ इंडिया और वाइसरॉय को एक अलग प्रशासनिक इकाई बनाने के लिए ज्ञापन सौंपा जिसमें दार्जीलिंग जिला और जलपाईगुड़ी जिले को शामिल करने के लिए कहा गया था।
१९२९ में हिलमेन्स असोसिएशन ने फिर से उसी मांग को सायमन कमिसन के समक्ष उठाया।
१९३० में हिलमेन्स असोसिएशन, गोर्खा ऑफिसर्स असोसिएशन और कुर्सियांग गोर्खा लाइब्रेरी के द्वारा एक जॉइंट पेटिशन भारत राज्य के सेक्रेटरी सैमुएल होर के समक्ष एक ज्ञापन सौंपा गया था जिसमें कहा गया था इन क्षेत्रों को बंगाल प्रेसिडेंसी से अलग किया जाय।
१९४१ में रूप नारायण सिन्हा के नेतृत्व में हिलमेन्स असोसिएशन ने सेक्रेटरी ऑफ स्टेट ऑफ इंडिया, लॉर्ड पथिक लॉरेन्स को एक ज्ञापन सौंपा जिसमें कहा गया था दार्जीलिंग और साथ के क्षेत्रों को बंगाल प्रेसिडेंसी से निकाल कर एक अलग चीफ कमिश्नर्स प्रोविन्स बनाया जाय।
१९४७ में अनडिवाइडेड कम्युनिस्ट पार्टी ऑफ इंडिया (सीपीआई) ने एक ज्ञापन कांस्टिट्यूट असेम्बली जिसमें से एक प्रति जवाहर लाल नेहरू, दी वाईस प्रेसिडेंट ऑफ द अंतरिम गवर्नमेंट और लियाक़त अली खान, फाइनेंस मिनिस्टर ऑफ अंतरिम गवर्नमेंट को सौंपा जिसमें सिक्किम और दार्जीलिंग को मिलाकर एक अलग राज्य गोरखास्थान निर्माण की बात कही गई थी।
पिचियाक
पिचियाक जोधपुर जिले की बिलाड़ा तहसील में स्थित एक गाँव है। यह गांव बिलाड़ा तहसील के पास है एवम् इस गांव में पुलिस स्टेशन और सरकारी आईटीआई कॉलेज हैं। इस गांव में जसवंत सागर बांध है।
गोर्खालैंड
अलग प्रशासनिक इकाई की मांग
स्वतन्त्र भारत में अखिल भारतीय गोरखा लिग वह पहली राजनीतिक पार्टी थी जिसने पश्चिम बंगाल से अलग एक नये राज्य के गठन के लिए पंडित जवाहर लाल नेहरू को एनबी गुरुंग के नेतृत्व में कालिम्पोंग में एक ज्ञापन सौंपा था।
१९८० में इंद्र बहादुर राई (दार्जीलिंग के प्रांत परिषद) के द्वारा तब के प्रधानमंत्री इंदिरा गांधी को लिखकर एक अलग राज्य की गठन की बात कही।
१९८६ में गोरखा राष्ट्रीय मुक्ति मोर्चा के द्वारा एक हिंसक आंदोलन की शुरुआत हुई जिसका नेतृत्व सुभाष घीसिंग के हाथ में था। इस आंदोलन के फलस्वरूप १९८८ में एक अर्ध स्वायत्त इकाई का गठन हुआ जिसका नाम था "दार्जीलिंग गोरखा हिल परिषद"।
२००७ में फिर से एक नई पार्टी गोरखा जन मुक्ति मोर्चा के द्वारा एक अलग राज्य की मांग उठाई गई। २०११ में गोर्खा जन मुक्ति मोर्चा ने एक त्रिपक्षीय समझौते पर हस्ताक्षर किया जिसमें गोर्खा जन मुक्ति मोर्चा, बंगाल सरकार और केंद्र सरकार शामिल थी। इस समझौते ने पुराने दार्जीलिंग गोरखा हिल परिषद को नए अर्ध स्वायत्त इकाई गोरखालैंड क्षेत्रीय प्रशासन में परिवर्तित कर दिया।
गोरामुमो द्वारा आंदोलन और दागोहिप का गठन
1980 में सुभाष घीसिंग द्वारा अलग किन्तु भारत के अंदर हि एक राज्य बनाने की मांग उठी जिसमें दार्जीलिंग के पहाड़ी क्षेत्र, डुआर्स और सिलिगुड़ी के तराई क्षेत्र और दार्जीलिंग के आस-पास के क्षेत्र सम्मिलित हों। मांग ने एक हिंसक रूप धारण कर लिया, जिसमें 1200 लोग मारे गयें। यह आंदोलन 1988 में तब समाप्त हुई जब दार्जीलिंग गोरखा हिल परिषद (दागोहिप) का गठन हुआ। दागोहिप ने 23 वर्षों तक दार्जीलिंग पहाड़ी पर कुछ दर्जे के स्वायत्तता के साथ शासन किया।
2004 में चौथी दागोहिप का चुनाव नहीं हुआ। यद्यपि, सरकार ने निश्चय किया कि चुनाव नहीं कराया जाएगा और सुभाष घीसिंग हि दागोहिप के सर्वेसर्वा होंगे जबतक कि नई छठी अनुसूचित जनजातीय परिषद का गठन नहीं हो जाता। इस कारण दागोहिप के भूतपूर्व सभासदों में नाराजगी तेजी से बढ़ी। बिमल गुरुंग जो घीसिंग के विश्वसनीय सहायक थें ने निश्चय किया कि वह गोरखा राष्ट्रीय मुक्ति मोर्चा छोड़ देंगे। दार्जीलिंग के प्रशांत तामांग जो इंडियन आइडल के एक प्रतियोगी थें के समर्थन में बिमल गुरुंग ने इस का फायदा उठाया और घीसिंग को दागोहिप के कुर्सी से हटाने में सफल रहें। उन्होंने गोरखा जनमुक्ति मोर्चा का गठन किया और फिर से अलग राज्य गोरखालैंड के मांग में जुट गयें।
गोजमुमो के नेतृत्व में आंदोलन
अखिल भारतीय गोरखा संघ के नेता मदन तामांग की हत्या के कारण गोरखालैंड की मांग ने एक नया मोड़ ले लिया। उन्हें कथित रूप से गोरखा जन मुक्ति मोर्चा के समर्थकों ने 21 मई 2010 को दार्जीलिंग में चाकू मारकर हत्या कर दिया था, जिसके फलस्वरूप दार्जीलिंग पहाड़ के तीन तहसील दार्जीलिंग, कालिम्पोंग और कुर्सियांग बंद रहेँ। मदन तामांग के हत्या के पश्चात, पश्चिम बंगाल सरकार ने गोरखा जन मुक्ति मोर्चा के खिलाफ कार्रवाई की धमकी दी, जिनके वरिष्ठ नेताओं के नाम एफआईआर में नामित थें, इस बीच गोरखा पार्टी के साथ अंतरिम व्यवस्था पर चल रहे वार्ता को समाप्त करने का संकेत देते हुए कहा गया कि हत्या के बाद इन लोगों ने लोकप्रिय समर्थन खो दिया है।
8 फरवरी 2011 को, गोजमुमो के तीन कार्यकर्ताओं की गोली मारकर हत्या कर दी गई, जिनमें से एक की मृत्यु पुलिस के द्वारा चोट पहुंचाने की वजह से बाद में हो गई, जब वे पदयात्रा पर थें। यह पदयात्रा बिमल गुरुंग के नेतृत्व में गोरुबथान से जयगांव जा रही थी। यह घटना तब घटित हुई जब वे पदयात्रा के दौरान जलपाईगुड़ी जिले में प्रवेश कर रहे थें। इस घटना की वजह से दार्जीलिंग पहाड़ में हिंसा उत्पन्न हो गई और शहर में अनिश्चित काल के लिए गोजमुमो के द्वारा बंद का आह्वान किया जो 9 दिनों तक चलता रहा।
18 अप्रैल 2011 को पश्चिम बंगाल राज्य विधानसभा चुनाव, 2011 में, गोजमुमो के उम्मीदवारों ने तीन दार्जिलिंग पहाड़ी विधानसभा सीटें जीतें जिससे साबित हो गया कि दार्जीलिंग में अभी भी गोरखालैंड की कड़ी मांग है। गोजमुमो उम्मीदवार त्रिलोक देवन ने दार्जिलिंग निर्वाचन क्षेत्र, में जीत दर्ज की। हर्क बहादुर क्षेत्री ने कालिम्पोंग निर्वाचन क्षेत्र से, और रोहित शर्मा ने कुर्सियांग निर्वाचन क्षेत्र से जीत दर्ज की। विल्सन चम्परामरी जो एक स्वतंत्र उम्मीदवार और जिन्हें गोजमुमो का समर्थन था, ने भी डुआर्स में कालचीनी निर्वाचन क्षेत्र से जीत दर्ज की।
गोरखालैंड क्षेत्रीय प्रशासन
गोरखालैंड क्षेत्रिय प्रशासन जो कि दार्जीलिंग पहाड़ी की एक अर्ध-स्वायत्त प्रशासनिक निकाय है के गठन के लिए समझौते के ज्ञापन पर 18 जुलाई 2011 को हस्ताक्षर किया गया था। पश्चिम बंगाल विधानसभा चुनाव (2011) अभियान के समय ममता बनर्जी ने कहा था दार्जीलिंग बंगाल का अविभाज्य हिस्सा है, जबकि ममता ने निरूपित किया कि यह गोरखालैंड आंदोलन का अंत होगा, वहीं बिमल गुरुंग ने दोहराया कि यह राज्य प्राप्ति का दूसरा कदम है। दोनो ने सार्वजनिक रूप से एक हि स्थान से यह वक्तव्य दिया जब दोनों सिलीगुड़ी के नजदीक पिनटेल गांव में त्रिपक्षीय समझौते पर हस्ताक्षर करने जमा हुए थें। गोरखालैंड प्रशासनिक क्षेत्र बनाने के लिए पश्चिम बंगाल विधान सभा में 2 सिंतबर 2011 को विधेयक पारित हुआ। पश्चिम बंगाल सरकार ने गोरखालैंड प्रशासनिक क्षेत्र अधिनियम के लिए 14 मार्च 2012 को गोरखालैंड प्रशासनिक क्षेत्र के लिए चुनाव कि तैयारी करने का संकेत देते हुए एक राजपत्र अधिसूचना जारी किया। 29 जुलाई 2012 को गोरखालैंड प्रशासनिक क्षेत्र के लिए हुए मतदान में, गोजमो के उम्मीदवारों ने 17 निर्वाचन क्षेत्रों पर जीत हासिल किया और सभी 28 सीटों पर निर्विरोध रहें।
30 जुलाई 2013 को गुरुंग ने गोरखालैंड क्षेत्रिय प्रशासन से यह कहते हुए इस्तीफा दे दिया कि इसमें पश्चिम बंगाल सरकार का दखल अंदाजी अधिक है और फिर नये सिरे से गोरखालैंड आंदोलन शुरू कर दिया।
2013 का आंदोलन
30 जुलाई 2013 को कांग्रेस कार्य समिति ने सर्वसम्मति से आंध्र प्रदेश से एक अलग तेलंगाना राज्य के गठन की सिफारिश करने के लिए एक प्रस्ताव पारित किया। इसके परिणामस्वरूप पूरे भारत में अलग राज्य के लिये अचानक से मांग बढ़ गई, उनमें से प्रमुख थे पश्चिम बंगाल में गोरखालैंड और असम में बोडोलैंड राज्य की मांग।
गोजमो ने तीन दिन के बंद का आह्वान किया, फिर गोजमो ने 3 अगस्त से अनिश्चितकाल तक के लिए बंद का आह्वान किया। पृष्ठभूमि में बड़े पैमाने पर शांतिपूर्ण, राजनीतिक विकास हुआ। कलकत्ता उच्च न्यायालय ने आदेश देकर कहा बन्द का आह्वान करना अवैद्य है, इस आदेश के बाद पश्चिम बंगाल सरकार ने अपना रुख कड़ा करते हुए अर्धसैनिक बल की कुल 10 कंपनियां दार्जीलिंग भेजा ताकि हिंसक विरोध को दबाया जा सके और गोजमो के बड़े नेताओं और कार्यकर्ताओं को गिरफ्तार किया जा सके। प्रतिक्रिया में गोजमो ने विरोध का एक अनोखा विकल्प निकाला 'जनता बंद' जिसमें ना तो किसी धरने पर बैठना था ना हि किसी बल का प्रयोग करना था, इस में पहाड़ के लोगों से स्वेक्षा से 13 और 14 अगस्त को अपने अपने घरों में रहने के लिए कहा गया था। यह सरकार के लिए एक बड़ी सफलता और शर्मिंदगी साबित हुई।
106 सालों में पहली बार पहाड़ कि सभी बड़ी राजनैतिक पार्टियाँ एक साथ आने को सहमत हुईं और संयुक्त रूप से आंदोलन को आगे बढ़ाने का निर्णय किया।
2017 का दार्जीलिंग आंदोलन
एक बार फिर जून 2017 से दार्जीलिंग में अलग राज्य के लिए आंदोलन जारी है। यह आंदोलन पश्चिम बंगाल के पहाड़ी क्षेत्र में बंगाली भाषा अनिवार्य भाषा करने के विरोध में शुरू हुआ जहां लोगों की आधिकारिक भाषा नेपाली है।
राष्ट्रीय राजमार्ग ११२ (भारत)
राष्ट्रीय राजमार्ग ११२ (National Highway 112) भारत का एक राष्ट्रीय राजमार्ग है। यह पूरी तरह पश्चिम बंगाल राज्य में है और दक्षिण में बारासत से उत्तर में बंगलादेश की सीमा पर स्थित पेत्रापोल तक जाता है।
मार्ग
इस राष्ट्रीय राजमार्ग पर कुछ महत्वपूर्ण पड़ाव इस प्रकार हैं: बारासत, दत्तपुकुर, बामनगाछी, गुमा, अशोकनगर कल्याणगढ़, हाबरा, गाईघाटा, ठाकुरनगर, सोनाटिकरी, चाँदपाड़ा, बनगाँव, पेत्रापोल।
नया सिरकोट, भनोली तहसील
नया सिरकोट, भनोली तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
वीणा कविता संग्रह
'वीणा कविता संग्रह सुमित्रानंदन पंत का कविता संग्रह है।
मिसामिस ओक्सीदेन्ताल प्रान्त
मिसामिस ओक्सीदेन्ताल (Misamis Occidental, जिसमें दूसरे शब्द का अर्थ "पश्चिमी" है और जो स्पेनी लहजे में उच्चारित होता है) दक्षिणपूर्वी एशिया के फ़िलिपीन्ज़ देश का एक प्रान्त है। यह मिन्दनाओ द्वीप पर स्थित है और उत्तरी मिन्दनाओ नामक प्रशासनिक क्षेत्र में शामिल है।
तुग़लक़ राजवंश
तुग़लक़ वंश दिल्ली सल्तनत का एक राजवंश था जिसने सन् 1320 से लेकर सन् 1414 तक दिल्ली की सत्ता पर राज किया। ग़यासुद्दीन ने एक नये वंश अर्थात तुग़लक़ वंश की स्थापना की सिंचाई के लिए नहर का प्रथम निर्माण गयासुद्दीन तुगलक के द्वारा किया गया था, जिसने 1412 तक राज किया। इस वंश में तीन योग्य शासक हुए। ग़यासुद्दीन, उसका पुत्र मुहम्मद बिन तुग़लक़ (1325-51) और उसका उत्तराधिकारी फ़िरोज शाह तुग़लक़ (1351-87) एवं दिल्ली सल्तनत में सर्वाधिक नहर का निर्माण फिरोज तुगलक के द्वारा किया गया था। इनमें से पहले दो शासकों का अधिकार क़रीब-क़रीब पूरे देश पर था। फ़िरोज का साम्राज्य उनसे छोटा अवश्य था, पर फिर भी अलाउद्दीन ख़िलजी के साम्राज्य से छोटा नहीं था। फ़िरोज की मृत्यु के बाद दिल्ली सल्तनत का विघटन हो गया और उत्तर भारत छोटे-छोटे राज्यों में बंट गया। यद्यपि तुग़लक़ 1412 तक शासन करते रहे, तथापि 1398 में तैमूर द्वारा दिल्ली पर आक्रमण के साथ ही तुग़लक़ साम्राज्य का अंत माना जाना चाहिए।
शासकों के नाम
इन तीनों योग्य शासकों के बाद कोई और शासक सही शासन न कर सके। इसके बाद तुग़लक़ वंश का पतन शुरू हो गया। इनके अलावा कुछ शासक और हुए जिनका नाम इस प्रकार है:-
तुग़लक़ वंश का पतन
तैमूर के आक्रमण से तथा उत्तराधिकारी के अभाव में यह वंश 1414 में समाप्त हो गया जिसके बाद सय्यद वंश का शासन आया।
इन्हें भी देखें
तुगलक तैमूर - चग़ताई ख़ानत सल्तनत
ओम प्रकाश जिंदल
ओम प्रकाश जिंदल(7 अगस्त 1930 – 31 मार्च 2005) भारत के इस्पात उद्योग के एक बड़े कारोबारी एवं राजनीतिज्ञ थे। वे जिंदल समूह के संस्थापक थे तथा हरियाणा राज्य की अर्थव्यवस्था में इस औद्योगिक परिवार का भारी योगदान माना जाता है। ओम प्रकाश जिंदल हरियाणा के ऊर्जा मंत्री रहे हैं और 11वीं लोकसभा के सदस्य भी रहे। मैन ऑफ स्टील के अलंकरण से सुशोभित ओम प्रकाश जिंदल तकनीकी एवं इंजीनियरिंग कार्यों में अत्यधिक रूचि रखते थे। उन्होंने तकनीकी एवं इंजीनियरिंग की कोई विधिवत शिक्षा नहीं ली थी लेकिन इन विषयों के प्रति गहरे लगाव और गहन अभिरूचि ने उन्हें एक सफल उद्योगपति बनाया। वे सर्वप्रथम किसान थे, फिर साधारण व्यापारी, उसके बाद बाल्टी निर्माता और अंत में अंतरराष्ट्रीय ख्याति के उद्योगपति एवं हरियाणा के लोकप्रिय नेता हुए।
प्रारंभिक जीवन
जिंदल उद्योग समूह के संस्थापक ओम प्रकाश जिंदल का जन्म 7 अगस्त 1930 में हरियाणा राज्य के नलवा गांव (हिसार) में एक किसान परिवार में हुआ। लेकिन उन्हें बचपन से ही मशीनों में रुचि थी। उन्होंने कटे और बेकार फेंक दिए गए पाइपों का व्यापार शुरू किया। वह इस तरह के पाइप, आसाम के बाजारों से नीलामी में खरीदते थे और उन्हें कलकत्ता में बेचते थे। कोलकाता के पास में लिलुआ नामक स्थान में पाइप बेंड और सॉकेट बनाने की एक फैक्टरी लगाई। यह सबसे पहली औद्योगिक ईकाई थी, जिसे ओम प्रकाश और उनके भाइयों ने 1952 में स्थापित की और इसका नाम जिंदल (इंडिया) लिमिटेड रखा गया। टाटा और कलिंग के बाद, भारत में अपनी तरह की तीसरी फैक्टरी थी। इस उपलब्धि के चलते ओम प्रकाश जिंदल पश्चिम बंगाल और पूर्वी भारत में लोकप्रिय हो गए। यहां कुछ सालों तक काम करने के बाद 1960 में अपने पैतृक जिला हिसार आ गए और यहां भी उद्योग लगाया। उन्होंने 34 औद्योगिक इकाइयां स्थापित कीं। इनमें से 30 भारत में, तीन अमेरिका में और एक इंडोनेशिया में स्थित हैं। अब इन इकाइयों का संचालन उनकी पत्नी सावित्री देवी जिंदल और चार पुत्र पृथ्वी राज जिंदल, सज्जन जिंदल, रतन जिंदल और नवीन जिंदल करते हैं। जिंदल उद्योग समूह का मुख्य व्यवसाय स्टील से संबंधित है, फिर भी उसे चार वर्गों-पाइप्स, कार्बन स्टील, स्टेनलेस स्टील, रेल व ऊर्जा में बांटा जा सकता है। अपने पिता की ही तरह उनके चारों पुत्र कामयाब उद्योगपति माने जाते हैं और अपनी कंपनियों को नई ऊंचाईयों ले जाते हुए देश के औद्योगिक विकास में योगदान दे रहे हैं।
राजनीतिक जीवन
सन् 1991 में पहली बार वे विधायक चुने गए। सन् 1996 में कांग्रेस की टिकट पर कुरुक्षेत्र से लोकसभा के लिए चुने गए। हिसार से दोबारा विधायक बनने के साथ ही ओम प्रकाश जिंदल ने प्रदेश की राजनीति में सक्रिय भूमिका निभाई। इसी दौरान अपने छोटे पुत्र नवीन जिंदल को 2004 में लोकसभा का चुनाव कुरुक्षेत्र से लड़ाया, जिसमें उन्हें विजय हासिल हुई। वर्ष 2005 में पुनः हिसार से विधायक के लिए खड़े हुए और जीत हासिल हुई। स्वर्गीय जिंदल को ऊर्जा मंत्री बनाया गया। राजनीति और जनसेवा करते हुए वे लोकप्रियता के शिखर पर पहुंचे और इस संसार से विदा ले ली।
टोयोटा फॉर्च्यूनर
टोयोटा फॉर्च्यूनर यह 2004 से जापानी वाहन निर्माता टोयोटा द्वारा निर्मित एक मध्यम आकार की एसयूवी है। फॉर्च्यूनर दो इंजन विकल्पों में उपलब्ध है: एक 2.7-लीटर पेट्रोल इंजन और एक 2.8-लीटर डीजल इंजन। यह रियर-व्हील ड्राइव और फोर-व्हील ड्राइव कॉन्फ़िगरेशन दोनों में उपलब्ध है।
टोयोटा फॉर्च्यूनर की कुछ विशेषताएं इस प्रकार हैं:
टोयोटा फॉर्च्यूनर एक विशाल, आरामदायक और सक्षम एसयूवी की तलाश करने वाले किसी भी व्यक्ति के लिए एक बढ़िया विकल्प है।
यहां टोयोटा फॉर्च्यूनर के कुछ वेरिएंट दिए गए हैं:
यह 2WD और 4WD दोनों कॉन्फ़िगरेशन में उपलब्ध है। यह 2.7-लीटर पेट्रोल इंजन या 2.8-लीटर डीजल इंजन द्वारा संचालित है। इसमें अधिकतम 7 यात्री बैठ सकते हैं। यह सफेद, काला, सिल्वर और लाल सहित विभिन्न रंगों में उपलब्ध है। भारत में इसकी कीमत ₹32.58 लाख से ₹50.34 लाख के बीच है। टोयोटा फॉर्च्यूनर भारत में एक लोकप्रिय एसयूवी है, और यह अपने विशाल इंटीरियर, शक्तिशाली इंजन और ऑफ-रोड क्षमताओं के लिए जानी जाती है।
यहां टोयोटा फॉर्च्यूनर की कुछ खूबियां और खामियां दी गई हैं:
दोष:
कुल मिलाकर, टोयोटा फॉर्च्यूनर एक विशाल, शक्तिशाली और सक्षम एसयूवी की तलाश करने वालों के लिए एक अच्छा विकल्प है। हालाँकि, खरीदारी करने से पहले इसकी उच्च कीमत और ईंधन अक्षमता के बारे में जागरूक होना महत्वपूर्ण है।
चौरी चौरा कांड
भारत के इतिहास में अमर चौरी चौरा कांड 4 फरवरी 1922 को ब्रिटिश भारत में संयुक्त राज्य के गोरखपुर जिले के चौरी चौरा में हुआ था, जब असहयोग आंदोलन में भाग लेने वाले प्रदर्शनकारियों का एक बड़ा समूह पुलिस के साथ भिड़ गया था। जवाबी कार्रवाई में प्रदर्शनकारियों ने हमला किया और एक पुलिस स्टेशन में आग लगा दी थी, जिससे उनके सभी कर्मचारी मारे गए। इस घटना के कारण तीन नागरिकों और 22 पुलिसकर्मियों की मृत्यु हुई थी। महात्मा गांधी, जो हिंसा के घोर विरोधी थे, ने इस घटना के प्रत्यक्ष परिणाम के रूप में 12 फरवरी 1922 को राष्ट्रीय स्तर पर असहयोग आंदोलन को रोक दिया था।
घटना
घटना से दो दिन पहले, 2 फरवरी 1922 को, भगवान अहीर नामक ब्रिटिश भारतीय सेना के एक सेवानिवृत्त सैनिक के नेतृत्व में असहयोग आंदोलन में भाग लेने वाले स्वयंसेवकों ने गौरी बाज़ार में उच्च खाद्य कीमतों और शराब की बिक्री का विरोध किया । प्रदर्शनकारियों को स्थानीय दारोगा (इंस्पेक्टर) गुप्तेश्वर सिंह और अन्य पुलिस अधिकारियों ने पीटा। कई नेताओं को गिरफ्तार कर चौरी-चौरा थाने के हवालात में डाल दिया गया। इसके जवाब में 4 फरवरी को बाजार में पुलिस के खिलाफ विरोध प्रदर्शन का आह्वान किया गया।
8 फरवरी को, लगभग 2,000 से 2,500 प्रदर्शनकारी इकट्ठे हुए और चौरी चौरा के बाजार लेन की ओर मार्च करना शुरू किया। वे गौरी बाजार शराब की दुकान पर धरना देने के लिए एकत्र हुए थे । स्थिति को नियंत्रित करने के लिए सशस्त्र पुलिस भेजी गई, जबकि प्रदर्शनकारियों ने ब्रिटिश विरोधी नारे लगाते हुए बाजार की ओर मार्च किया। भीड़ को डराने और तितर-बितर करने के प्रयास में, गुप्तेश्वर सिंह ने अपने 15 स्थानीय पुलिस अधिकारियों को चेतावनी देने के लिए हवा में गोलियां चलाने का आदेश दिया। इससे भीड़ भड़क गई और पुलिस पर पथराव शुरू कर दिया।
स्थिति नियंत्रण से बाहर होने पर, सब-इंस्पेक्टर पृथ्वी पाल ने पुलिस को आगे बढ़ रही भीड़ पर गोली चलाने का आदेश दिया, जिसमें तीन लोग मारे गए और कई अन्य घायल हो गए। पुलिस के पीछे हटने के कारणों पर रिपोर्ट अलग-अलग हैं, कुछ ने सुझाव दिया कि कांस्टेबल गोला-बारूद से बाहर भाग गए, जबकि अन्य ने दावा किया कि भीड़ की गोलियों की अप्रत्याशित प्रतिक्रिया का कारण था। आगामी अराजकता में, भारी संख्या में पुलिस वापस पुलिस चौकी की शरण में आ गई, जबकि गुस्साई भीड़ आगे बढ़ गई। उनके रैंकों में गोलियों से प्रभावित भीड़ ने चौकी में आग लगा दी, जिससे इंस्पेक्टर गुप्तेश्वर सिंह सहित अंदर फंसे सभी पुलिसकर्मियों की मौत हो गई।
परिणाम
इस घटना के तुरन्त बाद गांधीजी ने असहयोग आन्दोलन को समाप्त करने की घोषणा कर दी। बहुत से लोगों को गांधीजी का यह निर्णय उचित नहीं लगा। विशेषकर क्रांतिकारियों ने इसका प्रत्यक्ष या परोक्ष विरोध किया। 1922 की गया कांग्रेस में प्रेमकृष्ण खन्ना व उनके साथियों ने रामप्रसाद बिस्मिल के साथ कन्धे से कन्धा भिड़ाकर गांधीजी का विरोध किया।
चौरी-चौरा कांड के अभियुक्तों का मुकदमा पंडित मदन मोहन मालवीय ने लड़ा और अधिकांश को बचा ले जाना उनकी एक बड़ी सफलता थी। इनमें से 151 लोग फांसी की सजा से बच गये। बाकी 19 लोगों को 2 से 11 जुलाई, 1923 के दौरान फांसी दे दी गई। इस घटना में 14 लोगों को आजीवन कैद और 19 लोगों को आठ वर्ष सश्रम कारावास की सजा हुई।
1922 प्रतिकार चौरी चौरा
1922 में गोरखपुर में चौरा चौरी कांड पर अभिक भानु द्वारा फिल्म का निर्माण भी किया है अभी भानु द्वारा निर्देशित प्रतिकार चौरा चौरी की कहानी उस समय के नरसंहार को दर्शाती है फिल्म में मुख्य भूमिका सांसद और अभिनेता रवि किशन ने निभाई है निर्माता और निर्देशक अभिक भानु द्वारा बड़ी ही खूबसूरती के साथ फिल्म को फिल्माया गया है
भारत भारती (काव्यकृति)
भारत भारती, मैथिलीशरण गुप्तजी की प्रसिद्ध काव्यकृति है जो १९१२-१३ में लिखी गई थी। यह स्वदेश-प्रेम को दर्शाते हुए वर्तमान और भावी दुर्दशा से उबरने के लिए समाधान खोजने का एक सफल प्रयोग है। भारतवर्ष के संक्षिप्त दर्शन की काव्यात्मक प्रस्तुति "भारत-भारती" निश्चित रूप से किसी शोध कार्य से कम नहीं है। गुप्तजी की सृजनता की दक्षता का परिचय देनेवाली यह पुस्तक कई सामाजिक आयामों पर विचार करने को विवश करती है। भारतीय साहित्य में भारत-भारती सांस्कृतिक नवजागरण का ऐतिहासिक दस्तावेज है।
मैथिलीशरण गुप्त जिस काव्य के कारण जनता के प्राणों में रच-बस गए और 'राष्ट्रकवि' कहलाए, वह कृति भारत भारती ही है। आचार्य रामचन्द्र शुक्ल के शब्दों में पहले पहल हिन्दीप्रेमियों का सबसे अधिक ध्यान खींचने वाली पुस्तक भी यही है। इसकी लोकप्रियता का आलम यह रहा है कि इसकी प्रतियां रातोंरात खरीदी गईं। प्रभातफेरियों, राष्ट्रीय आन्दोलनों, शिक्षा संस्थानों, प्रातःकालीन प्रार्थनाओं में भारत भारती के पद गांवों-नगरों में गाये जाने लगे। आचार्य महावीर प्रसाद द्विवेदी ने सरस्वती पत्रिका में कहा कि यह काव्य वर्तमान हिंदी साहित्य में युगान्तर उत्पन्न करने वाला है। इसमें यह संजीवनी शक्ति है जो किसी भी जाति को उत्साह जागरण की शक्ति का वरदान दे सकती है। 'हम कौन थे क्या हो गये हैं और क्या होंगे अभी' का विचार सभी के भीतर गूंज उठा।
यह काव्य 1912 में रचा गया और संशोधनों के साथ 1914 में प्रकाशित हुआ। यह अपूर्व काव्य मौलाना हाली के 'मुसद्दस' के ढंग का है। राजा रामपाल सिंह और रायकृष्णदास इसकी प्रेरणा में हैं। भारत भारती की इसी परम्परा का विकास माखनलाल चतुर्वेदी, नवीन जी, दिनकर जी, सुभद्राकुमारी चौहान, प्रसाद-निराला जैसे कवियों में हुआ।
प्रयोजन
गुप्त जी ने 'भारत भारती' क्यों लिखी, इसका उत्तर उन्होने स्वयं 'भारत भारती' की प्रस्तावना में दिया है-
ग्रन्थ की संरचना
यह ग्रन्थ तीन भागों में बाँटा गया है - अतीत खण्ड, वर्तमान खण्ड तथा भविष्यत् खण्ड।
भारत-भारती का अतीत खण्ड भारतवर्ष के इतिहास पर गर्व करने को पूर्णतः विवश करता है। उस समय के दर्शन, धर्म-काल, प्राकृतिक संपदा, कला-कौशल, ज्ञान-विज्ञान, सामाजिक-व्यवस्था जैसे तत्त्वों को संक्षिप्त रूप से स्मरण करवाया गया है। अतिशयोक्ति से दूर इसकी सामग्री संलग्न दी गयी टीका-टिप्पणियों के प्रमाण के कारण सरलता से ग्राह्य हो जाती हैं। मेगस्थनीज से लेकर आर. सी. दत्त तक के कथनों को प्रासंगिक ढंग से पाठकों के समक्ष रखना एक कुशल नियोजन का सूचक है। निरपेक्षता का ध्यान रखते हुए निन्दा और प्रशंसा के प्रदर्शन हुए है, जैसे मुगल काल के कुछ क्रूर शासकों की निन्दा हुई है तो अकबर जैसे मुग़ल शासक का बखान भी हुआ है। आविष्कार और आधुनिकीकरण के प्रचार के कारण अंग्रेजों की प्रशंसा भी हुई है।
वर्तमान-खण्ड में दारिद्र्य, नैतिक पतन, अव्यवस्था और आपसी भेदभाव से जूझते उस समय के देश की दुर्दशा को दर्शाते हुए, सामाजिक नूतनता की माँग रखी गयी है। नैतिक और धार्मिक पतन के लिए गुप्तजी ने उपदेशकों, सन्त-महन्तों और ब्राह्मणों की निष्क्रियता और मिथ्या-व्यवहार को दोषी मान शब्द बाण चलाये हैं। इस प्रकार गुप्तजी की लेखनी सामाजिक दुर्दशा के मुख्य कारणों को खोज उनके सुधार की माँग करती है। हमारे सामाजिक उत्तरदायित्व की निष्क्रियता को उजागर करते हुए भी 'वर्तमान-खण्ड' आशा की गाँठ को बाँधे रखती है।
भविष्यत्-खण्ड में अपने ज्ञान, विवेक और विचारों की सीमा को छूते हुए गुप्तजी ने समस्या समाधान के हल खोजने और लोगों से उसके के लिए आवाहन करने का भरसक प्रयास किया है।
अतीत खण्ड का मंगलाचरण द्रष्टव्य है -
इस ग्रन्थ के अन्त की दो रचनाएँ 'शुभकामना' और 'विनय' गुप्तजी के देशभक्ति की परिचायक हैं। वह अमर लेखनी ईश्वर से प्रार्थना करती है-
बुशमैन
बुशमैन, अथवा सान लोग अफ्रीका के कालाहारी मरुस्थल और आसपास के इलाकों में निवास में करने वाली एक बेहद प्राचीन व प्रमुख जनजाति हैं।
निवास क्षेत्र
दक्षिणी अफ्रीका का भूभाग, जिसका क्षेत्र दक्षिण अफ्रीका, जिम्बाब्वे, लेसोथो, मोजाम्बिक, स्वाज़ीलैंड, बोत्सवाना, नामीबिया और अंगोला के अधिकांश क्षेत्रों तक फैला है, के स्वदेशी लोगों को विभिन्न नाम जैसे बुशमेन, सान, थानेदार, बार्वा, कुंग, या ख्वे के रूप में जाना जाता हैं। ये सभी अफ्रीका के मूलभूत व प्राचीन निवासी हैं। शब्द बुशमेन कभी कभी एक नकारात्मक अर्थ के साथ जुड़ा हुआ है और इसलिये वे सैन लोगों को बुलाया जाना पसंद करते हैं [संदिग्ध - चर्चा] ये लोग परंपरागत शिकारी हैं, खोईखोई समूह का हिस्सा हैं और परंपरागत देहाती खोईखोई से संबंधित हैं। 1950 से 1990 के दशक में वे सरकार के जरूरी आधुनिकीकरण के कार्यक्रमों में हिस्सा लेते हुए खेती करने लगे। अपनी जीवनशैली में बदलाव के बावजूद ये आधुनिक विज्ञान के लिए प्राचीन मानवों के बारे में जानकारीयाँ जुटाना का खज़ाना हैं। सैन लोगों ने नृविज्ञान और आनुवंशिकी के क्षेत्र के लिए जानकारी का खजाना प्रदान की है। जैव विविधता की जानकारी हासिल करने के लिये 2009 में पूरे हुए एक व्यापक अध्ययन जिनमें १२१ विभिन्न अफ्रीकी जनसमुदायों के डीएनए की जांच की गयी थी से यह साबित हुआ कि अफ्रीका में सान लोगों की आनुवंशिक विविधता सबसे अधिक हैं। सान लोग उन १४ मौजूदा पैतृक जनजातियों में से एक हैं जिनसे आधुनिक मानवों का विकास हुआ है और जो आज के मानव के पूर्वज हैं। 1. यह जनजाति 18॰ दक्षिण अक्षांश से 24॰ दक्षिण अक्षांश के मध्य बैचुआनालैण्ड में स्तिथ है । 2. यह जनजाति अफ्रीका के कालाहारी मरुस्थल में स्तिथ है ।
बस्तियां
इनकी बस्तियाँ मुख्यत: बोत्सवाना में (55,000), नामीबिया में (27,000), दक्षिण अफ्रीका में (10,000), अंगोला में 5,000 से कम और जिम्बाब्वे में (1,200) की फैली हुई पाई जाती हैं।
भोजन
जलवायु की प्रतिकूल दशाओं के कारण वे लोग न तो कृषक हैं और न पशुपालक ही। अतः इनके भोजन की सामग्री इनके द्वारा शिकार किये गऐ जीव-जंतु ही हैं। इनके अतिरिक्त ये छोटे-छोटे कीड़ों, दीमक, नीलगाय, चीटियो ,मेढक, कछुए, हिरण, छिपकली, गिरगिट आदि को भी बहुत चाव से खाते हैं।बुशमैन सर्वभक्षी होते है।
वस्त्र
वस्त्र के नाम पर अत्यधिक गर्मी के कारण इनके शरीर पर काफी कम वस्त्र होते हैं। पुरुष एक लंगोटा तथा स्त्रियां भी मात्र अधोअंगो को ढकने भर का वस्त्र पहनती हैं। स्त्रियों के वस्त्रों में सर्वाधिक महत्वपूर्ण वस्त्र 'चोंगा' होता है जिसे स्थानीय भाषा में क्रोस(करोस)कहा जाता है। इसी क्रोस में वे अपने शिशु एवं संग्रहित वस्तुओं को लपेट कर लाती है। बुशमैन चमड़े की टोपी एवं जूतों को भी काम में लेते हैं।
उच्छवास
सुमित्रानंदन पंत का कविता संग्रह
रेडा, सांरगढ मण्डल
रेडा, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
बड़े पुरुष दरगाह
दरगाह बड़े पुरुष बाबा दिकौली शरीफ़ या बड़े पुरुष दरगाह बहराइच के पास उत्तर प्रदेश के श्रावस्ती जिले के दिकौली गाँव में स्थित एक दरगाह है। यह हज़रत अमीर नसरूल्लाह या नसरुल्लाह शाह या हज़रत सैय्यद नसरुल्लाह गाज़ी या मीर नसरुल्लाह की दरगाह है, जिन्हें बड़े पुरुष या बड़े पुरुख और बुधवा बाबा के नाम से जाना जाता है। बड़े पुरुष मुसलमानों और हिंदुओं दोनों के द्वारा पूजे जाते हैं।
विभिन्न स्रोतों ने उन्हें सैयद सालार मसूद ग़ाज़ी के चाचा (बड़े वालिद या ताऊ) बताया हैं। वह गाजी सैय्यद सालार मसूद की सेना में एक सेनापति थे। उनकी मृत्यु (1034 CE) दिकौली गाँव में हुई, जहाँ बहराइच - भिंगा मार्ग पर पंद्रह किलोमीटर की दूरी पर उनकी कब्र स्थित है।  बड़ी संख्या में हिंदू और मुसलमान बड़े पुरुष के मकबरे पर ज़ियारत करते हैं।
मेला
बड़े पुरुष में पूरे जेठ महीने में वार्षिक मेला लगता है। गोण्डा, बिहार, सिद्धार्थ नगर, बस्ती, गोरखपुर, अंबेडकर नगर, प्रतापगढ़, इलाहाबाद और पड़ोसी देश नेपाल सहित देश के कोने-कोने से तीर्थयात्री यहां आते हैं। तीर्थयात्री ढोल मजीरा के साथ संगीत का प्रदर्शन करते हुए बड़े पुरुष के मजार पर पहुंचते हैं और अगरबत्ती, कपूर, इत्र के साथ पूजा करते हैं और चादर और सिन्नी चढ़ाते हैं।
पुरानी परंपरा के अनुसार बहराइच के गाजी सालार मसूद की मजार पर जाने से पहले तीर्थयात्री बड़े पुरुष की मजार पर मत्था टेकते हैं।
अभिगम्यता
दरगाह श्रावस्ती के जिला मुख्यालय से लगभग 22 किमी की दूरी पर स्थित है। यह बहराइच से 15 किमी दूर है।
अन्य स्रोत
कुमार सुरेश सिंह ने एंथ्रोपोलॉजिकल सर्वे ऑफ इंडिया द्वारा प्रकाशित अपनी सर्वेक्षण पुस्तक, पीपुल ऑफ इंडिया : उत्तर प्रदेश, खंड 3 में बड़े पुरुख को गाजी मियां (सालार मसूद) के आध्यात्मिक मार्गदर्शक के रूप में वर्णित किया है।
भाऊपुरा
भाऊपुरा भारत के उत्तर प्रदेश राज्य के एटा जिले के अलीगंज प्रखण्ड का एक गाँव है।
ग्रन्थि (पन्त जी की रचना)
सुमित्रानंदन पंत का कविता संग्रह
टिम सेफर्ट
टिम सेफर्ट (जन्म 14 दिसंबर 1994) न्यूजीलैंड के एक क्रिकेटर हैं। वह 2014 आईसीसी अंडर-19 क्रिकेट विश्व कप के लिए न्यूजीलैंड के टीम का हिस्सा थे, और फरवरी 2018 में न्यूजीलैंड क्रिकेट टीम के लिए अंतरराष्ट्रीय स्तर पर पदार्पण किया।
अमर सिंह द्वितीय
महाराणा अमर सिंह सिसोदिया द्वितीय मेवाड़, राजस्थान के शिशोदिया राजवंश के शासक थे।अमर सिंह अमर सिंह के नाम से भी जाना जाता है 1698 में और 1710 में उनकी मृत्यु के साथ उनका राज्य काल समाप्त हुआ। उन के शासनकाल में मुगल अपनी शक्तियों को खो दिया मुगलों ने और इसे उन्हें स्वतंत्र होने का एक मौका मिल गया परंतु औरंगज़ेब की मृत्यु के बाद उन्होंने बहादुर शाह प्रथम की बढ़ती शक्ति के कारण और उन्होंने खुद को शांति और मुगलों के अधीन ही रखा।उनका जन्म 1672 ईसवी में हुआ था और 38 वर्ष की अवस्था में उनका स्वर्गवास हो गया।
शासन
महाराणा अमर सिंह द्वितीय ने अपने पिता महाराणा जय सिंह को एक ऐसे मुकाम पर पहुँचाया, जब पूरा राजपूताना विभाजित राज्यों और रईसों के साथ बिखर गया था। महाराणा अमर सिंह द्वितीय ने अपने लोगों और मेवाड़ की समृद्धि के लिए विभिन्न सुधार किए लेकिन उनका प्रमुख योगदान अंबर और मारवाड़ के विद्रोही राज्यों के साथ उनका गठबंधन था। उनके शासनकाल के दौरान, मुगल शक्ति कई विद्रोहों और विद्रोह के साथ गिरावट पर थी। अमर सिंह द्वितीय ने इस समय का लाभ उठाया और मुगलों के साथ एक निजी संधि में प्रवेश किया। उसी समय उन्होंने अंबर के साथ वैवाहिक गठबंधन में प्रवेश किया, अपनी बेटी को मैट्रिमोनी में जयपुर के सवाई जय सिंह को देकर उनकी दोस्ती को सील कर दिया। उदयपुर, अंबर और मारवाड़ के राज्यों ने अब मुगल के खिलाफ एक ट्रिपल लीग का गठन किया।
गुबरौठ गाँव, फ़तेहाबाद (आगरा)
गुबरौठ उत्तर प्रदेश के आगरा जिले के फ़तेहाबाद प्रखंड में स्थित एक गाँव है।
अमर सिंह द्वितीय
शासन
राजपूत राज्यों के लिए विशेष नियम निर्धारित किए गए थे, ताकि राजपूताना को मजबूत किया जा सके और मुगल को सहायता दी जा सके। अमर सिंह द्वितीय ने फिर भी मेवाड़ और अन्य राजपूत राज्यों की स्वतंत्रता के लिए मजबूत प्रयासों के साथ संघर्ष किया। उन्होंने जज़िया के खिलाफ लड़ाई भी लड़ी; हिंदुओं पर उनके तीर्थयात्रा के लिए लगाया गया एक धार्मिक कर।
लेकिन अमर सिंह द्वितीय की मृत्यु के साथ, एक स्वतंत्र बहादुर राजा की विरासत और प्रयासों की भी मृत्यु हो गई, जिन्होंने अपने लोगों की स्वतंत्रता और अपनी मातृभूमि की समृद्धि के लिए मुगल के खिलाफ राजपुताना को एकजुट करने का प्रयास किया।
गतिक क्रमादेशन
गणित, प्रबन्धन विज्ञान, अर्थशास्त्र, बायोइन्फॉर्मैटिक्स और कम्प्यूटर विज्ञान में गतिक क्रमादेशन या गतिक प्रोग्रामन (डाइनैमिक प्रोग्रामिंग) जटिल समस्याओं को सरल चरणों में तोड़कर हल करने के लिए एक विधि है। इसे 'गतिक इष्टतमीकरण' (डायनैमिक ऑप्टिमाइजेशन) भी कहते हैं। इसका उपयोग इष्टतमकरण (optimization) में होता है और प्रोग्रामन में ऐसी कलनविधियाँ (एल्गोरिद्म) डिजाइन करने में होता है जो कम समय में समस्या का हल निकलने में सहायक होतीं है। गतिक प्रोग्रामन का विकास १९५० के दशक में रिचर्ड बेलमैन (Richard Bellman) ने किया था।
यह उन समस्याओं पर लागू है जो अपनी तरह की छोटी समस्याओं के अतिव्यापन (Overlapping) और प्रतिवर्तन (recursion) को प्रदर्शित करती हैं। जिन स्मस्याओं पर यह लागू होती है, यह विधि सहज (naive) तरीकों से भी कम समय लेती है।
गतिक क्रमादेशन में एक बड़ी समस्या को सबसे पहले छोटी-छोटी (सरल) उपसमस्याओं के रूप में बदला जाता है। इसके बाद इन सरल समस्याओं को केवल एक बार हल किया जाता है तथा इनके हलों को संगृहीत (स्टोर) कर लिया जाता है। इस काम के लिये स्मृति-आधारित डेटा-स्ट्रक्चर का उपयोग किया जाता है। अगली बार जब भी वही उपसमस्या सामने आती है तो उसको पुनः हल करने के बजाय उसके संगृहीत हल को ले लिया जाता है। इस प्रकार कुछ स्मृति का अतिरिक्त उपयोग करके गणना में लगने वाले समय की बचत की जाती है।
उदाहरण के लिए, फिबोनाकी अनुक्रम के nवें सदस्य की गणना दो तरह से की जा सकती है।
function fib(n) if n <= 1 return n       return fib(n − 1) + fib(n − 2)
मान लिया कि हमें  प्राप्त करना है। इसमें देख सकते हैं कि एक ऐसा 'काल ट्री' बनाते हैं जो एक ही फलन को कई बार 'काल' करता है। देखिए-
जैसे कि,  का मान तीन बार निकाला गया है। यदि ५ के बजाय बड़ी संख्या का उदाहरण लिया जाय तो एक ही गणना और भी अनेक बार करनी पड़ेगी। इस कारण इसमें बहुत अधिक समय लगेगा।
var m := map(0 → 0, 1 → 1) function fib(n) if key n is not in map m            m[n] := fib(n − 1) + fib(n − 2) return m[n]
इस तकनीक में जिन मानों की गणना की गयी है उन्हें भण्डारित (save) भी कर दिया गया है।
इस विधि में हम छोटे मानों के लिए  की गणना से शुरू करते हैं  और उनका उपयोग करते हुए बड़े मानों के लिए के   का मान निकालते हैं। इस विधि में भी O(n) समय लगता है, किन्तु इसमें भण्डारण के लिए नियत जगह (O(1)) लगती है जबकि 'ऊपर से नीचे' वाली विधि में भण्डारण के लिए O(n) जगह लगती है।
function fib(n) if n = 0 return 0 else var previousFib := 0, currentFib := 1 repeat n − 1 times // loop is skipped if n = 1 var newFib := previousFib + currentFib previousFib := currentFib currentFib := newFib return currentFib
ऊपर के दोनों उदाहरणों में हम  की गणना केवल एक बर ही कर रहे हैं (बहुत बार नहीं)। फिर इसका उपयोग   उर  दोनों की गणना करने के लिए कर रहे हैं।
इष्टतमकरण
गतिक प्रोग्रामन का उपयोग करके किसी इष्टतमकरण समस्या का हल निकालने के लिए उस जटिल समस्या को छोटी-छोटी सरल समस्याओं के अनुक्रम (sequence) के रूप में बदलना होता है। इष्टतमकरण समस्या की 'बहुचरणी प्रकृति' इसकी मूलभूत विशेषता है। यद्यपि सिद्धान्त रूप में यह कार्य बहुत सरल दिखता है, किन्तु वास्तविक समस्याओं के लिए ग्तिक प्रोग्रामन का उपयोग करना एक चुनौतीपूर्ण कार्य है क्योंकि प्रायः सीधे तौर पर यह बताना सरल नहीं होता कि किसी जटिल समस्या को छोटी-छोटी अतिव्यापी (overlapping) समस्याओं में  कैसे तोड़ा जाय। यहीं पर अनुभव काम आता है।
नियंत्रण सिद्धान्त
नियंत्रण सिद्धान्त के में, किसी तंत्र को एक अवस्था (स्टेट) से दूसरी अवस्था में ले जाने के लिए अनेक 'मार्ग' होते हैं। इसमें से जिस 'मार्ग' से जाने पर सबसे कम 'खर्च' (cost) आती है, उस मार्ग का चुनाव ही इष्टतम नियंत्रण की मुख्य समस्या है। इस समस्या का निदान गतिक प्रोग्रामन द्वारा निकलता है।
प्रोग्रामन
बहुत सी कलनविधियाँ गतिक प्रोग्रामन का उपयोग करतीं हैं। नीचे कुछ उदाहरण दिए गए हैं-
गतिक प्रोग्रामन की मूल अवधारणा
डायनामिक प्रोग्रामिंग मुख्य रूप से सादे पुनरावृत्ति पर अनुकूलन है। जहां भी हमें एक पुनरावर्ती समाधान दिखाई देता है, जिसमें समान इनपुट के लिए बार-बार कॉल होते हैं, तो हम इसे डायनामिक प्रोग्रामिंग का उपयोग करके अनुकूलित कर सकते हैं। यह विचार केवल उपप्रकारों के परिणामों को संग्रहित करना है, ताकि बाद में जरूरत पड़ने पर हमें उनका पुन: संगणन न करना पड़े। यह सरल अनुकूलन समय की जटिलताओं को घातीय से बहुपद तक कम करता है। उदाहरण के लिए, यदि हम फाइबोनैचि संख्याओं के लिए सरल पुनरावर्ती समाधान लिखते हैं, तो हम घातीय समय जटिलता प्राप्त करते हैं और यदि हम उपप्रकारों के समाधानों को संग्रहीत करके इसे अनुकूलित करते हैं, तो समय की जटिलता रैखिक में कम हो जाती है।
सारणीकरण बनाम संस्मरण
मूल्यों को संग्रहीत करने के दो अलग-अलग तरीके निम्नलिखित हैं ताकि एक उप-समस्या के मूल्यों का पुन: उपयोग किया जा सके। यहाँ, डायनामिक प्रोग्रामिंग समस्या को हल करने के दो पैटर्न पर चर्चा करेंगे।
इष्टतम निर्माण
किसी दी गई समस्या में ऑप्टिमल सबस्ट्रक्चर प्रॉपर्टी है यदि दिए गए प्रॉब्लम का इष्टतम समाधान उसके सबप्रोब्लेम्स के इष्टतम समाधानों का उपयोग करके प्राप्त किया जा सकता है। उदाहरण के लिए, सबसे छोटी पथ समस्या के पास इष्टतम सबस्ट्रक्चर प्रॉपर्टी है: यदि एक नोड x एक स्रोत नोड यू से गंतव्य नोड वी तक सबसे कम पथ में स्थित है, तो यू से वी तक का सबसे छोटा रास्ता यू से एक्स तक का सबसे छोटा मार्ग और एक्स से वी तक का सबसे छोटा मार्ग का संयोजन है। मानक सभी जोड़ी लघु पथ एल्गोरिदम। फ़्लॉइड-वॉर्सहॉल और बेलमैन-फोर्ड जैसे गतिशील प्रोग्रामिंग के विशिष्ट उदाहरण हैं।
ओवरलैपिंग उपप्रोग्राम
डिवाइड एंड कॉन्कर डायनामिक प्रोग्रामिंग की तरह उप-समस्याओं के समाधान को जोड़ती है। डायनामिक प्रोग्रामिंग का उपयोग मुख्य रूप से तब किया जाता है जब एक ही उप-उत्पाद के समाधान को बार-बार जरूरत होती है। डायनेमिक प्रोग्रामिंग में, उपप्रोम्बलों के लिए संगणित समाधानों को एक तालिका में संग्रहीत किया जाता है ताकि इन पुन: विवादित न हों। इसलिए डायनेमिक प्रोग्रामिंग उपयोगी नहीं है जब कोई सामान्य (ओवरलैपिंग) उपप्रोम्बल्स नहीं होते हैं क्योंकि समाधान की आवश्यकता नहीं होने पर समाधान को स्टोर करने का कोई बिंदु नहीं होता है। उदाहरण के लिए, द्विआधारी खोज में सामान्य उपप्रकार नहीं होते हैं। यदि हम फाइबोनैचि संख्याओं के लिए निम्न पुनरावर्ती कार्यक्रम का उदाहरण लेते हैं, तो कई उपप्रकार हैं जो बार-बार हल किए जाते हैं।
उपप्रॉपल्म्स संपत्ति को ओवरलैप करना
टॉप गियर (अमेरिका टी वी शृंखला)
टॉप गियर बी॰बी॰सी॰ शृंखला पर आधारित एक अमेरिकी मोटरिंग कार्यक्रम है। रेसिंग ड्राइवर टान्नर फ़ौस्त कार्यक्रम के प्रस्तुतकर्ता हैं, अभिनेता और हास्य अभिनेता एडम फेरारा और रुतलेडगे वूड जो एक मोटर वाहन और पेशेवर रेसिंग विश्लेषक हैं, भी इसमे दिखेंगे। मूल ब्रिटिश संस्करण की तरह, स्टिग, एक गुमनाम रेसिंग ड्राइवर के अपने संस्करण है और एक सेलिब्रिटी अतिथि प्रत्येक सप्ताह विशेष रूप से प्रदर्शित किया जाएगा। इसका पहला प्रसारण हिस्ट्री चैनल पर नवम्बर 21, 2010 हुआ था।
बोरो
बोरो, अमेजन बेसिन में निवास करने वाली एक प्रमुख जनजाति हैं। ये पश्चिमी अमेजन के वनों के रेड-इण्डियन(Red Indian) लोगों का उप-समूह हैं। यह जनजाति ब्राजील, पेरू और कोलंबिया में पायी जाती है। ये वन के जंगली पशुओं का शिकार करते हैं। परंतु मुख्य रूप से इनकी निर्भरता कृषि पर है। इनके कपड़े पेड़ों की छाल से बने होते हैं। ये लोग होठों पर रंग का लेप करते हैं। कान में लकड़ी के एरन(Lobe) पहनते हैं। इनकी त्वचा का रंग भूरा, बाल सीधे, कद मध्य्म होते है। ये लड़ाकू और निर्दय व्यवहार के लोग होते है मानव हत्या व मांस भक्षण तक कर देते हैं।
ये मानव हत्या कर उसकी खोपड़ी को अपनी झोंपड़ी के दरवाजे पर टांग देते हैं जो विजय का परिचायक होती है।।
बस्तियां
ये ब्राज़ील, कोलम्बिया, पेरू के समीपवर्ती में अमेज़न तथा साहयक नदियों के तटवर्ती इलाको में निवास करते है शारीरक दृष्टि से ये अमेरिका के रेड इंडियन के समान है (edit by नेमि)
स्वर्णकिरण
सुमित्रानंदन पंत का कविता संग्रह
वद्दू अरब
वद्दू अरब, श्रीलंका में निवास में करने वाली एक प्रमुख जनजाति हैं।
पाखी हेगड़े
पाखी का जन्म ५ मार्च १९८५ को मुम्बई में हुआ था। पाखी ने अपने सफर की शुरुआत दूरदर्शन चैनल पर प्रसारित होने वाले धारावाहिक "मैं बनूँगी मिस इंडिया" से की।पाखी भोजपुरी सुपरस्टार मनोज तिवारी के साथ भी कई फिल्में कर चुकी हैं और पवन सिंह के साथ भी उनकी जोड़ी पसंद की गई।लेकिन सबसे हिट जोड़ी उनकी दिनेश लाल यादव निरहुआ के साथ बनी जिसे लोगों ने खूब सराहा। पाखी की चर्चित मराठी फिल्म थी सत ना गत जिसमें उन्होंने मुख्य किरदार की भूमिका निभाई थी। इस फिल्म में उनके साथ महेश मांजरेकर और सयाजी शिंदे भी थे। पाखी ने महानायक अमिताभ बच्चन के साथ भी काम कर चुकी हैं। उन्होंने भोजपुरी फिल्म गंगा देवी में बिग बी के साथ नजर आई थीं। इस फिल्म में वे उनकी बहू की भूमिका में थीं। पाखी शादीशुदा हैं और उनका अपने पति से तलाक हो चुका है और वे दो बच्चों की मां हैं। अपने दो बच्चो के साथ पाखी मुंबई में रहती हैं। पाखी ने भोजपुरी फिल्मों के अलावा मराठी फिल्मों में भी काम किया है। दिनेश लाल यादव निरहुआ के साथ कई कई सुपरहिट फिल्मे भोजपुरी सिनेमा को दे चुकी पाखी हेगड़े अब एक नयी पारी की शुरुआत की हैं। पाखी अब फिल्म निर्माण और फायनेंस के क्षेत्र में कदम रख चुकी हैं। दिवाली के शुभ अवसर पर मुंबई में पाखी हेगड़े ने फिल्म एंड फिनान्स कंपनी की शुरुवात कर दी। पाखी की नाम पीआरके इन्वेस्टमेंट है। पाखी हेगड़े के फिल्म निर्माण और फिल्मों में फायनेंस करने से भोजपुरी फिल्मों के निर्माण को और मजबूती मिलेगी। फिल्म निर्माण के साथ ही पाखी रियल ईस्टेट का भी काम शुरू कर रही है। वो भोजपुरी के साथ साथ हिन्दी फिल्मों के निर्माण में भी अपनी भागीदारी निभायेंगी। पाखी हेगड़े कहती है कि उन्होंने कई भाषाओँ में काम किया है लेकिन उन्हें मुक्कमल पहचान सिर्फ भोजपुरी से ही मिली। इसीलिए वो चाहती है कि भोजपुरी में भी बड़ी बजट की फिल्मे बने। हालांकि अब तक ये साफ़ नहीं हो पाया है कि क्या पाखी प्रोड्यूसर बनने का बाद भी फिल्मो में एक्टिंग करना जारी रखेंगी या नहीं ? वैसे एक ज़माना था जब पाखी बॉक्स ऑफिस पर राज करती थी लेकिन आज कल वो भोजपुरी फिल्मो में बेहद कम नज़र आती है।